Нараўлянскі гісторыка-этнаграфічны музей

**Нараўлянскі гісторыка-этнаграфічны музей** — музей у Нароўлі, заснаваны і адчынены ў 1982 г. Размешчаны ў гістарычным драўляным будынку двараніна Юзафа Андрэевіча Ліневіча (Ляневіча), пабудаваным у 1912 г. Колькасць экспанатаў асноўнага фонду — 3270 (2012 г.). З’яўляецца таксама даследчым і асветніцкім цэнтрам, які прапануе разнастайныя экскурсіі, музейныя заняткі, працу па праграме «Музей і Мы».

## Гісторыя стварэння 
У 1982 г. па ініцыятыве аддзела ідэалогіі Нараўлянскага РК КПБ у мясцовым Доме піянераў і школьнікаў пачалі ствараць музей краязнаўства.  Дом піянераў і школьнікаў размяшчаўся ў той час у гістарычным драўляным будынку, пабудаваным у 1912 г. у Нароўлі для двараніна-каталіка Юзафа Андрэевіча Ліневіча (Ляневіча), адміністратара маёнтка Нароўля Эдварда Артуравіча Горвата (1866—1935).

Сакратаром па ідэалогіі Зояй Лукінічнай Шкаран была створана група садзеяння, у якую ўвайшлі настаўнікі А.А. Дубоўскі, Л.Б. Кіль, былы сакратар Нараўлянскага РК КПБ Ф.П. Каваленка і іншыя асобы — непасрэднага ўдзельніка ліквідацыі аварыі на Чарнобыльскай АЭС, ганаровага грамадзяніна Нараўлянскага раёна.

Найбольш адметны праект апошніх гадоў – «Знакамітыя землякі».

За 2011 г. музей наведала больш за 10 тысяч чалавек.

Музей арганізоўвае і праводзіць выяздныя экскурсіі: распрацаваны маршруты «Дарогамі вайны», «Самабытная Нараўляншчына» і «Мой любы гарадок, мая Нароўля».

## Мерапрыемствы 
Музей штогод удзельнічае ў правядзенні культурна-масавых мерапрыемстваў раённага значэння:
* «Масленіца» — якая праводзіцца ў цэнтры Нароўлі на плошчы Леніна. 
* «Ноч у музеі» — цэлую ноч музей праводзіць экскурсіі і забаўляльную праграму для гасцей. 
* тэатралізаваныя імпрэзы — у час навагодніх святаў.

Для наведвальнікаў музей прапануе сувенірную прадукцыю: календары і сувенірныя талеркі з выявай палацава-паркавага ансамбля Горватаў, нараўлянскай альтанкі Горватаў, якая з’яўляецца неафіцыйным сімвалам Нароўлі.

File:Нароўля. Алея герояў і школа мастацтваў.jpg|thumb|Алея Славы Нараўлянскага раёна побач з будынкам музея (справа). Фота 2017 г.
File:Нароўля. Нараўлянскі гісторыка-этнаграфічны музей (01).jpg|thumb|Злева на фасадзе — мемарыяльная шыльда з імем Казіміра Францавіча Градзіцкага. Фота 2017 г.
File:Naroŭla, Horvat. Нароўля, Горват (1915-17).jpg|thumb|Палац Горватаў у маёнтку Нароўля. Фота пачатку ХХ ст.
File:Нароўля. Сядзіба Горватаў. Альтанка (02).jpg|thumb|Нараўлянская альтанка Горватаў — неафіцыйны сімвал Нароўлі. Фота 2012 г.

## Літаратура 
* Музеі Беларусі. Музеи Беларуси / [рэд. савет: Г. П. Пашкоў, Л. В. Календа, М. Г. Нікіцін]. — Мінск : Бел. Энцыклапедыя, 2008. — 559 с.
* Памяць: Нараўлянскі раён: гісторыка-дакументальныя хронікі гарадоў і раёнаў Беларусі / уклад.: П. П. Рабянок, К. Ф. Ярмоленка. — Мінск : БЕЛТА, 1998. — 445 с.
* *Якаўлеў, Л.* Што пакінем пасля сябе? / Л. Якаўлеў // Прыпяцкая праўда. — 1994. — №28 (19 красавіка). — С. 1.

## Спасылкі 
* НАРАЎЛЯНСКІ ЭТНАГРАФІЧНЫ МУЗЕЙ
* Дзяржаўная ўстанова культуры «Нараўлянскі гісторыка-этнаграфічны музей» 
* Дом управляющего в зеркале времени. Тайны и история здания Наровлянского историко-этнографического музея. *Гомельская праўда*.

Катэгорыя:Славутасці Нароўлі
Катэгорыя:Музеі Гомельскай вобласці
Катэгорыя:З’явіліся ў 1982 годзе
Катэгорыя:1982 год у Беларусі
Катэгорыя:Нароўля